EESTI MV I ETAPP SÕIDU- JA VEOAUTODE RALLISPRINDIS
15.jaanuaril 2005 Otepääl
TALVEKARIKAS 2005

JUHEND

1.VÕISTLUSTE KOHT, AEG, AJAKAVA
1.1.Võistlused toimuvad laupäeval, 15.jaanuaril 2005.a. Otepääl
Registreeritud EAL No                 .Võistlusraja pikkus 2800 m.
Võistluspaiga täpne asukoht avaldatakse 13.jaanuaril EAL ametlikul kodulehel www.autosport.ee
1.2.Võistluste ajakava:
09.00 - 10.30	registreerimine, dokumentide kontroll
09.30 - 11.00	autode tehniline kontroll
11.15		võistlusrajaga tutvumine
12.00		esimese võistlussõidu start
16.00		autasustamine
Võistluste täpne ajakava,võistlusraja skeem, stardijärjekord ja info võistluste teadetetahvlil kohtunike bussi juures

2.KORRALDAJA
2.1.Võistlused korraldab MTÜ “ A-Racing
Info telefonil:	52 47 563
Võistluste juht Aivar Parts 			Tehniline juht Voldemar Borkman
Stardi-finishi kohtunik Tõnu Raudkats		Peaajamõõtja Villu Viks

3.ARVESTUSKLASSID, VÕISTLUSAUTOD
3.1.Sportautod 2WD 		rühm A; N; E (ralli)
3.2.Sportautod 2WD 		ERK; ERK Standard; ECO-liiga ja ringrajaautod
3.3.SPORT 4WD			rühm A, E ja WRC
3.4.SPORT 4WD			rühm N 
3.5.NOORED			noored kuni 16 aastat 2WD kuni 1600cc
3.6.NOORED			noored kuni 18 aastat 2WD kuni 2000cc
3.7.Veoautod			GAZ 51; GAZ 52 ja GAZ 53
3.8.Arvestusklassides 3.1.-3.6. autodel on lubatud kasutada Rootsi MM / FIA talirehve.
3.9.Veoautodel on lubatud kasutada naastrehve vastavalt EAL Tehnikakomitee nõuetele

4.OSAVÕTJAD
4.1.Osavõtjad peavad registreerimisel esitama kehtiva võistlejalitsentsi, registreerija litsentsi, võistlusauto tehnilise kaardi, juhiload ja allkirjastatud osavõtuavalduse.
4.2.Noorvõistlejal on lubatud osaleda kaassõitjata või juhilubadega kaassõitjaga, kes omab kehtivat elukindlustus poliisi vähemalt 50 000.- EEK-ile.
4.3.Ühel autol võib võistelda kaks võistlejat, kes mõlemad tasuvad osavõtumaksu.
4.4.Iga võistleja võib võistelda vaid ühel autol ja ühes arvestusklassis

5.VÕISTLUSTE KÄIK
5.1.Võistlused viiakse läbi vastavuses EAL Võistlusmäärustega, kehtivate tehniliste tingimustega, 2005.a. Eesti meistrivõistluste üldjuhendiga rallisprindis ja antud etapi juhendiga.
5.2.Korraldaja väljastab võistlejatele stardinumbrid.
5.3.Korraldaja reserveerib kuni 3 reklaami võistlusautode esiustel.
5.4.Võistlusrajaga saab tutvuda tänavasõiduautol tänavasõidurehvidega ja arvestusklassi “NOORED” võistlejad omal võistlusautol  kell 11.15 ühe korra.
5.5.Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.
Etapi paremus saadakse kolmest voorust kahe parema tulemuse summeerimisel.
Etapi tulemuse saamiseks peab võistleja läbima vähemalt kaks sõiduvooru.
Võrdsete punktide korral saab määravaks parim aeg mistahes voorus.
5.6.Stardijärjekord arvestusklasside kaupa:
-	esimeseks vooruks võistluste juhi poolt
-	teiseks vooruks vastupidises järjekorras esimesele voorule klasside kaupa
kolmandaks vooruks teise vooru stardijärjekord
Kõik võistlejad on kohustatud reastuma eelstardi tsoonis vastavalt stardijärjekorra ajagraafikule.
Hilinenud võistlejat starti ei lubata.
5.7.Valestardi eest on karistus 10 sek.
5.8.Kui võistleja ei stardi 20 sek. jooksul, loetakse võistleja katkestanuks antud võistlussõidus.
5.9.Kõik tulemused vastavalt finishiprotokollidele.

6.PROTESTID
6.1.Protestiaeg 15 min. peale esialgsete tulemuste avaldamist ATT. Protesti kautsjon 1000.-EEK.,auto lahtivõtmisel 3000.-EEK.

7.EELREGISTREERIMINE
Eelregistreerimise, kuni 13.jaanuari kella 10.00-ni, sooritanutele on alandatud osavõtumaksud.
Eelregistreerimiseks saata e-mail	 raadi2@hot.ee

8.OSAVÕTUMAKSUD
Kuni 13.jaanuar 2005.a.	4WD		400.-EEK		2WD		300.-EEK
Veoautod		200.-EEK 		Noored		200.-EEK
Peale eelregistreerimisaja lõppu on osavõtumaksud 50% kallimad
Korraldaja reklaamidest keeldumise korral on rahaline trahv 1000.-EEK-i.
Osavõtumaksude tasumine toimub sularahas võistluste mandaadis.

9.AUTASUSTAMINE
9.1.Arvestusklassi kolme parimat autasustatakse karikatega.
9.2.Korraldaja ja sponsorite eriauhinnad.

10.VASTUTUS
Võistluste korraldaja ja EAL ei vastuta võimalike õnnetuste ja nende tagajärgede eest.